ASK ออกหุ้นกู้ 2.2 พันลบ. ดอกเบี้ย 2.90% นำเงินรีไฟแนนซ์
ASK ออกหุ้นกู้ 2.2 พันลบ. อายุ 3 ปี ชูดอกเบี้ย 2.90% ขายสถาบัน 16-17 มิ.ย.64 ระดมทุนนำเงินรีไฟแนนซ์ทั้งจำนวน 
ASK ออกหุ้นกู้ 2.2 พันลบ. อายุ 3 ปี ชูดอกเบี้ย 2.90% ขายสถาบัน 16-17 มิ.ย.64 ระดมทุนนำเงินรีไฟแนนซ์ทั้งจำนวน
16 มิ.ย. 2564

บริษัท เอเซียเสริมกิจลิสซิ่ง จำกัด (มหาชน) หรือ ASK ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่า 2,200 ล้านบาท อายุ 3 ปี ครบกำหนดไถ่ถอนปี 2567 มีอัตราดอกเบี้ยคงที่ร้อยละ 2.90 ต่อปี ชำระดอกเบี้ยทุก 6 เดือนตลอดอายุหุ้นกู้
โดยเสนอขายแก่นักลงทุนสถาบัน ระหว่างวันที่ 16-17 มิถุนายน 2564 ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้ ทั้งนี้บริษัทจะนำเงินที่ได้รับจากการออกและเสนอขายหุ้นกู้ในครั้งนี้ เพื่อชำระคืนหนี้เงินกู้ยืมจากธนาคารทั้งจำนวน โดยมีระยะเวลาใช้เงินภายในเดือนมิถุนายน 2564
สำหรับอันดับความน่าเชื่อถือของบริษัทที่ “BBB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 12 ตุลาคม 2563